Tevredenheid nie afhanklik van omstandighede nie (3) - www.bybelkennis.co.za
by Coen Slabber · Published 06/12/2016 · Updated 06/12/2016
That demon of pride was born with us, and it will not die one hour before us.—C.H. Spurgeon
Ons wil iets hê wat niks in hierdie wêreld vir ons kan gee nie. Augustinus bevind dat ontevredenheid 'n funksionele en 'n uiteindelike oorsaak het. Augustinus het gesê dat ons fundamenteel gevorm word deur dit wat ons liefhet en nie deur ons oortuigings nie. Wat ons as menslike deugde beskryf, is vir Augustinus niks meer as vorme van liefde nie. Hy glo dat ons probleem dikwels is dat ons minder belangrike dinge liefhet en nie die belangrikste dinge nie.
Die uiteindelike bron van ontevredenheid is dat ons nie die belangrikste ding liefhet nie. Daarom glo hy dat ware vreugde en tevredenheid beperk is tot diegene wat God waarlik liefhet. Jy benadeel jouself as jy iets anders meer as God liefhet. Hoekom? Jy plaas jou betekenis en sekuriteit in dit wat jy die meeste liefhet. As jy leer om God meer as enigiets anders lief te hê, sal jou bron van vreugde, tevredenheid, hoop en waarde nooit van jou af weggeneem kan word nie. Moenie iets minder liefhê nie; leer net om God meer lief te hê.
Die hart van die Christelike geloof is die eenvoudige boodskap van die evangelie – die boodskap van sonde en genade. Die kennis van ons sonde versag ons harte; die kennis van sy genade ontvlam ons harte.